Il-GWU u l-Ministeru tal-Intern u Sigurtà jaqblu fuq il-bżonn ta' iktar sigurtà għall-ħaddiema tal-Aġenzija għall-Benesseri ta' persuni li qed ifittxu l-Ażil (AWAS) Il-General Workers’ Union u l-Ministeru għall-Intern u Sigurtà Nazzjonali ltaqgħu illum biex jiddiskutu l-inċidenti li seħħew nhar il-Ħadd fiċ-ċentru miftuħ ta’ Ħal Far u s-sitwazzjoni preżenti tal-aġenzija AWAS. Waqt din il-laqgħa l-GWU u l-Ministeru għall-Intern u Sigurtà Nazzjonali qablu fuq il-ħtieġa ta’ aktar sigurtà għall-ħaddiema tal-AWAS kif ukoll għall-istess residenti fiċ-ċentri operati mill-istess aġenzija. Iż-żewġ naħat se jibqgħu f’komunikazzjoni dwar l-implimentazzjoni ta’ dan it-titjib. Id-delegazzjoni tal-GWU kienet immexxija mis-Segretarju Ġenerali Josef Bugeja, mis-Segretarju tat-taqsima GWU Gvern u Entitajiet Pubbliċi Kendrick Bondin u mis-Segretarju tat-Taqsima GWU Korpi Dixxiplinati u Uffiċjali tas-Sigurtà u tal-Infurzar tal-Liġi Theo Vella u mir-rappreżentanti tal-GWU fl-AWAS. Min-naħa tal-Ministeru għall-intern u Sigurtà Nazzjonali d-delegazzjoni kienet mmexxija mis-Segretarju Permanenti Kevin Mahoney u  mis-CEO tal-AWAS Mauro Farrugia